
Fiatalok bűnözővé válásának szociológiai háttere
A társadalomban megjelenő deviáns magatartások kiküszöböléséhez nélkülözhetetlen, hogy keletkezésük hátterét vizsgáljuk. Azért kell a figyelmet első sorban a fiatalabb generációk irányába fordítani, mert célszerű, hogy még „csírájában” elfojtsuk ezeknek az eltérő magatartásoknak a kibontakozását. Dolgozatom megírására e téma fontosságának felismerése ösztönzött.
A számadatok bizonyítják, hogy sajnos megannyi fiatal már élete korai szakaszában találkozik saját családján belül az alkoholizmus, a szegénység, a munkanélküliség vagy az agresszió problémakörével. A fiatalokat személyiségfejlődésében ezek vissza nem fordítható változásokat, akadályokat eredményeznek. A helyzet akkor válik igazán súlyossá, ha az említett gyerekek nem képesek felismerni, hogy a szülők által tanúsított magatartások mennyire eltérnek az ideálisnak mondhatótól. Ez azt eredményezi, hogy a fiatalok olyan helytelen mintákat tekintenek követendőnek, amelyek a szülők által megteremtett kilátástalan helyzet elmélyítéséhez szolgálnak alapul. Családi kapcsolataikat a megértetlenség, a szeretet és az odafigyelés hiánya jellemzi. Keresik helyüket a világban, próbálnak bizonyítani, megfelelni és teljesíteni. A mellett, hogy az iskolában nem tudnak sikerélményeket szerezni, a családi légkörön belül is úgy érzik, hogy életük kudarca lettek ítélve. Ezért inkább új irányok felé fordulnak. A társadalmi kapcsolataikban keresik a menedéket, s a velük hasonló szociális problémákkal és - ennek következtében - látásmóddal rendelkező fiatalok csoportjaihoz csapódnak. Baráti kapcsolataik, a csoporthoz való tartozás biztonságot jelentenek a számukra. Köreikben az iskolakerülő, csavargó életmód jellemzővé válik. A szociális közegben maradás érdekében a csoport elvárásainak megfelelően viselkednek, s agresszív, törvénytelen magatartásuk révén könnyedén a rendvédelmi szervek látókörébe kerülnek.
Ezek a fiatalok úgy is mondhatnánk, hogy ugyan abba a csapdába esnek, mint szüleik, s mivel a család nem hajlandó a problémát felismerni és megoldani, ezért ez a társadalom feladata. Jól működő prevenciós elvekkel, intézményi struktúrákkal és a különböző szervezetek közötti kooperáció lehetőségeinek kialakításával a jelenlegi szociológiai helyzet pozitív irányba befolyásolható.
A dolgozatom megírásához felhasznált esetek kiváló bizonyítékként szolgálnak mindezek alátámasztásához.
WZS421
2014.12.12.



